શિયાળો મજાથી આરોગવાની ઋતુ છે. શિયાળામાં ચોમાસા બાદ શાક પણ સારા મળતા હોય છે. ઓળો, વાલોળ, વટાણા, તુવેર વગેરેના કારણે જમવાની મજા પડે છે. પરંતુ સ્વાદની સાથે સાથે તંદુરસ્તીનો પણ ખ્યાલ રાખો. બને તો ગરમાગરમ જમો અને આરોગ્યપ્રદ જમો. તમારા ભોજનમાં સૂપનો સમાવેશ કરો. ટમેટાં ભાવે તો ટમેટાં અને મકાઈ ભાવે તો મકાઈનું સૂપ લો. મિક્સ્ડ વેજિટેબલ કે સેઝવાનનું સૂપ પણ લઈ શકાય. ગ્રીન ટી તંદુરસ્તી માટે સારી છે.